சுந்தர காண்டம் ஐந்தாவது காண்டமான சுந்தர காண்டத்திலிருந்து சில பொன்மொழிகள் கீழே தரப்படுகின்றன: 1. கல்யாணீ பத காதேயம் லௌகிகீ ப்ரதிபாதி மே / ஏதி ஜீவந்தமானந்தோ நரம் வர்ஷசதாதபி //அத்.34. சு 6.  நூறு ஆண்டுகளானாலும் உயிரோடு இருப்பவனுக்கு நல்ல நேரம் வரத்தான் செய்யும் -- என்ற உலகவழக்கு என் விஷயத்தில் உண்மையாய் விட்டது. அநுமன் சீதையைப் பார்த்து தான் இராமனிடமிருந்து வந்த தூதன் என்று சொன்னவுடன் சீதையின் நெஞ்சம் மகிழ்ச்சியில் பொங்கினபோது சொல்லப்பட்ட சொற்கள் இவை. 2.  அநிர்வேத: ச்ரியோ மூலம் அநிர்வேத: பரம் ஸுகம் / அநிர்வேதோ ஹி ஸததம் ஸ்ர்வார்த்தேஷு ப்ரவர்த்தக://   கரோதி ஸபலம் ஜந்தோ: கர்ம யத்தத் கரோதி ஸ: /தஸ்மாதநிர்வேதகரம் யத்னம் சேஷ்டேஹமுத்தமம் //  அத்.12 சு.10,11.  சுணக்கமில்லமைதான் முன்னேற்றத்திற்கு ஆணிவேர். தளர்ச்சியின்மை மிக்க இன்பம் தரும். எக்காரியத்திலும் சுணக்கமோ தளர்ச்சியோ கூடாது. அவ்விதம் செயல்படுத்தப்பட்ட வினைதான் சரியான பயன் தரும். அதனால் தளர்ச்சியில்லாமல் இன்னும் தேடுதல் காரியத்தை தொடங்குவேன்.